ไฟแนนซ์ทูเดย์
“ผู้ยิ่งใหญ่ที่แท้ไม่นำความยิ่งใหญ่ ไปแทรกแซงขู่เข็ญบังคับใคร”
4 มิ.ย. 2555

“ผู้ยิ่งใหญ่ที่แท้ไม่นำความยิ่งใหญ่ ไปแทรกแซงขู่เข็ญบังคับใคร”
...กลางเดือนนี้สังคมไทยคงได้ครางฮือกันอีกรอบ หลังจากสำนักงานสลากกินแบ่งรัฐบาล ได้แต่งตั้ง พล.ต.ต.สุรสิทธิ์ สังขพงศ์ เป็นประธานกรรมการสรรหาบุคคลดำรงตำแหน่งผู้อำนวยการสำนักงานสลากฯ คนใหม่ ปรากฏว่ามีผู้ลงสมัครชิงตำแหน่ง 7 คน 




คนแรก พ.ท.โฆษิต พัชรครุถานนท์ อดีตที่ปรึกษาบริษัท รวมนครฯ บอกได้เลยว่า ปิ๋ว
คนที่สอง พีระศักดิ์ หินเมืองเก่า ผู้ว่าราชการจังหวัดระนอง ฝีมือดีแต่ไม่ใช่ที่ที่ควรอยู่
คนที่สาม ไพสิฐ แก่นจันทน์ รองประธานบริหารฝ่ายธุรกิจโรงแรม บริษัท ดิเอราวัณ กรุ๊ป เก่งแต่ไม่เก๋าเกมการเมือง
คนที่สี่ เอกรัตน์ ช่างเหลา ผู้จัดการสหกรณ์ออมทรัพย์ครูขอนแก่นและอดีตสมาชิกวุฒิสภาจังหวัดขอนแก่นปี 2553 
คนที่ห้า เกรียงศักดิ์ บุรพรัตน์ หรือกำนันหน่อย อดีตกำนัน อบต.ท่าข้าม ปรากฏว่าทั้งสองไม่ผ่านการพิจารณาในที่ต้องบริหารองค์กรที่มีรายได้ทั้งปีไม่น้อยกว่า 2,500 ล้านบาทต่อปี แห้วไปตามระเบียบ
...ตีคู่สูสีมาต้องคนที่หก พ.ต.ท.ไพโรจน์ ปัญจประทีป อดีตรองผู้อำนวยการสำนักงานสลากกินแบ่งรัฐบาล ซี้ย่ำปึ้ก พล.ต.ต.สุรสิทธิ์ ว่ากันว่าสารวัตรไพโรจน์มีเส้นหย่ายคับกองสลากยันวังบัวบาน แต่แม้จะหย่ายแค่ไหนก็ต้องหนียะย่ายพ่ายจะแจ้น แหม่ๆ ละเจ้า
...เพราะคนที่เจ็ดนั้นหย่ายคับประเทศ เขาคือ ผู้การโจ้ก-พล.ต.ต.อรรถกฤษณ์ ธารีฉัตร รองผู้บังคับการตำรวจภูธรภาค 4 ตำรวจ อดีตนายตำรวจผู้ติดตาม พ.ต.ท.ทักษิณ ชินวัตร ทั้งในช่วงดำรงตำแหน่งนายกรัฐมนตรี และในช่วงระเห็จจากเมืองไทยไป 7 ปี บอกคำเดียวงานนี้ได้ฤกษ์ดีตอบแทนคุณผู้การโจ๊ก ฐานเป็นข้าเก่านายเลี้ยง แถมไม่เคยทอดทิ้งนาย ยอมตายถวายหัว ตำยอดมาขายหวยอีกแย้วพ่อเอ๊ย ขอบอกวิสัยทัศน์แหร่มเลยละ เด่วจะนำมาอรรถาธิบายให้ดู